Celebesmakak

Celebesmakak (Macaca nigra) er en dyreape av slekten Makaker som lever på Sulawesi i Sørøst-Asia. Celebesmakaken har helsvart pels og en svært kort hale. En hårkam løper fra pannen og midtlangs hodet mot ryggen;  den ligger vanligvis flatt, men reiser seg når celebesmakaen blir opphisset.

Den danner store flokker på over 100 individer av begge kjønn, men er generelt en lite iøynefallende, stille frukteter som trives i skogsområder.

Arten er utbredt i det nordøstlige Sulawesi og på noen mindre nærliggende øyer. Den er en truet art.

Apene i denne familien blir som regel opptil 52–57 cm i lengde, og ca 10 kg.

Eksterne lenker 
 

Dyreaper
Pattedyr formelt beskrevet i 1822
Dyr formelt beskrevet av Anselme Gaëtan Desmarest
Indonesias pattedyr
Kritisk truede arter på IUCNs rødliste